CELEX: 31987R3805
Language: et
Date: 1987-12-15 00:00:00
Title: Nõukogu määrus (EMÜ) nr 3805/87, 15. detsember 1987, millega muudetakse lühendit, mida kasutatakse Kreeka tähistamiseks põllumajandussektori õigusaktides

Tähtis õiguslik teade

|

31987R3805

Euroopa Liidu Teataja L 357 , 19/12/1987 Lk 0001 - 0002 Soomekeelne eriväljaanne: Peatükk 3 Köide 25 Lk 0007  Rootsikeelne eriväljaanne: Peatükk 3 Köide 25 Lk 0007 

		Nõukogu määrus (EMÜ) nr 3805/87,15. detsember 1987,millega muudetakse lühendit, mida kasutatakse Kreeka tähistamiseks põllumajandussektori õigusaktidesEUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artiklit 43,võttes arvesse komisjoni ettepanekut, [1]võttes arvesse Euroopa Parlamendi arvamust [2]ning arvestades, et:Kreeka ühinemisaktis kasutatakse Kreeka Vabariigi tähistamiseks tähte E;Hispaania ja Portugali ühinemisaktis kasutatakse Kreeka Vabariigi tähistamiseks tähti GR;Kreeka tähistamiseks kasutatava lühendi ühtlustamiseks põllumajandussektori õigusaktides ja Kreeka tähistamiseks kasutatava lühendi kultuurilise ja lingvistilise tähtsuse suurendamiseks tuleks tähed E ja GR asendada tähtedega EL; sellele vastavalt tuleks muuta põllumajandust käsitlevaid õigusakte;pidades silmas Kreekat tähistava lühendi muutmisega seotud haldusprobleeme, tuleks lubada alates käesoleva määruse jõustumise kuupäevast teha vajalikud parandused olemasolevatel vormidel;komisjon peab lihtsustatud korras muutma lühendit oma pädevusse kuuluvates põllumajandussektori õigusaktides,ON VASTU VÕTNUD KÄESOLEVA MÄÄRUSE:Artikkel 1Lisas loetletud määrusi ja direktiive muudetakse vastavalt lisas sätestatule.Artikkel 21. Liikmesriigid jõustavad käesoleva määruse täitmiseks vajalikud õigusnormid hiljemalt kuue kuu jooksul pärast direktiivi jõustumist.2. Liikmesriigid edastavad viivitamata komisjonile lõikes 1 osutatud riiklike õigusaktide tekstid.Artikkel 3Komisjon võtab vastu vajalikud muudatused tema pädevusse kuuluvates põllumajandussektori õigusaktides.Artikkel 4Käesolev määrus jõustub Euroopa Ühenduste Teatajas avaldamise päeval.Käesolev määrus on tervikuna siduv ja vahetult kohaldatav kõikides liikmesriikides.Brüssel, 15. detsember 1987Nõukogu nimeleesistujaL. Gammelgaard[1] EÜT C 288, 28.10.1987, lk 6.[2] Arvamus on esitatud 20. novembril 1987 (Euroopa Ühenduste Teatajas seni avaldamata).--------------------------------------------------LISA1. Nõukogu 20. juuli 1970. aasta määrus (EMÜ) nr 1469/70, milles määratakse kindlaks sekkumisasutuste ülevõetava tubaka protsendimäärad ja kogused ning ühenduse tubakatoodangu protsendimäär, mille ületamisel kohaldatakse määruse (EMÜ) nr 727/70 artiklis 13 ettenähtud korda, [1] viimati muudetud määrusega (EMÜ) nr 1578/86. [2]Lisas asendatakse numbri 25 all sort "Burley GR" sordiga "Burley EL" ja numbri 26 all sort "Virginia GR" sordiga "Virginia EL".2. Nõukogu 23. mai 1985. aasta määrus (EMÜ) nr 1505/85, milles määratakse kindlaks 1985. aasta saagi soovitus- ja sekkumishinnad, lehttubaka ostjatele antavad lisatasud ja pallpakendis tubaka tuletatud sekkumishinnad ja kvaliteedi võrdlusrühmad. [3]I, II ja III lisas asendatakse numbri 25 all sort "Burley GR" sordiga "Burley EL" ja numbri 26 all sort "Virginia GR" sordiga "Virginia EL".3. Nõukogu 26. juuni 1964. aasta direktiiv 64/433/EMÜ ühendusesisest värske lihaga kauplemist mõjutavate terviseprobleemide kohta, [4] viimati muudetud määrusega (EMÜ) nr 3768/85. [5]I lisa X peatüki punkti 49 alapunktis a asendatakse lühend "GR" lühendiga "EL".4. Nõukogu 15. veebruari 1971. aasta direktiiv 71/118/EMÜ värske kodulinnulihaga kauplemist mõjutavate tervishoiuprobleemide kohta, [6] viimati muudetud määrusega (EMÜ) nr 3768/85.I lisa X peatüki punkti 44 alapunkti a esimene taane asendatakse järgmisega:"— ülemises osas lähteriigi nimetuse esitäht või -tähed trükitähtedega:B — D — DK — EL — ESP — F — IRL — I — L — NL — P või UK".5. Nõukogu 21. detsembri 1976. aasta direktiiv 77/99/EMÜ ühendusesisest lihatoodetega kauplemist mõjutavate tervishoiuprobleemide kohta, [7] viimati muudetud määrusega (EMÜ) nr 3768/85.I lisa VII peatüki punkti 33 alapunktis a asendatakse esimeses taandes lühend "E" lühendiga "EL".[1] EÜT L 164, 27.7.1970, lk 35.[2] EÜT L 139, 24.5.1986, lk 26.[3] EÜT L 151, 10.6.1985, lk 31.[4] EÜT 121, 29.7.1964, lk 2012/64.[5] EÜT L 362, 31.12.1985, lk 8.[6] EÜT L 55, 8.3.1971, lk 23.[7] EÜT L 26, 31.1.1977, lk 85.--------------------------------------------------